વિકાસના ગોલને પ્રાપ્ત કરવા માટે નરેન્દ્ર મોદીએ સ્પર્ધાને પ્રોત્સાહન આપવાની વાત કરી હતી. જો આ પાંચ વર્ષમાં દેશના તમામ રાજ્યો વિકાસની સિદ્ધિ પ્રાપ્ત કરી શકશે તો વર્ષ 2019ની લોકસભા ચૂંટણીઓમાં નરેન્દ્ર મોદી માટે વિકાસ કરી બતાવ્યો એ મહત્વનો મુદ્દો હશે. આ માટે તેમણે જણાવ્યું કે 'ગુજરાતનું બીજુ મોડેલ એ છે કે દેશના કોઇ પણ ખુણામાં સારી બાબત હોય તો તેને અપનાવો. હવે દેશમાં પણ આ બાબત અમલી બનાવાશે. આજે ચર્ચા છે કે ગુજરાત કરતા તમિલનાડુનું મોડેલ સારું છે. મને આનંદ છે કે રાજ્યો વચ્ચે વિકાસ મોડેલની સ્પર્ધા થાય છે. હું ઇચ્છું છું કે અન્ય રાજ્યો કહે તે ગુજરાત કરતા અમે સારું કામ કરીએ છીએ.'